**รายชื่อสมาชิกที่เข้าประชุมสภาองค์การบริหารส่วนตำบลสองพี่น้อง**

**สมัยสามัญ สมัยที่ 3 ครั้งที่ 4/2561**

**วันที่ 28 สิงหาคม 2561 เวลา 09.30 น.**

**ณ. ห้องประชุมสภาองค์การบริหารส่วนตำบลสองพี่น้อง**

........................................................................................................................................................

|  |  |  |  |  |
| --- | --- | --- | --- | --- |
| **ลำดับที่** | **ชื่อ – นามสกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสุชล สินสมบุญ | ประธานสภาฯ | สุชล สินสมบุญ |  |
| 2 | นายบุญส่ง ขาวมรดก | รองประธานสภาฯ | บุญส่ง ขาวมรดก |  |
| 3 | นายสมชาย มารจรูญ | เลขานุการสภาฯ | สมชาย มารจรูญ |  |
| 4 | นายวีรวัฒน์ พร้อมเมตตา | สมาชิกหมู่ที่ 1 | วีรวัฒน์ พร้อมเมตตา |  |
| 5 | นายปรีชา มีสุวรรณ | สมาชิกหมู่ที่ 1 | ปรีชา มีสุวรรณ |  |
| 6 | นายนิยม คล้ายอักษร | สมาชิกหมู่ที่ 2 |  - | ลา |
| 7 | นายจรัญ หนูมาศ | สมาชิกหมู่ที่ 3 | จรัญ หนูมาศ |  |
| 8 | นายสมพร หญีตน้อย | สมาชิกหมู่ที่ 4 | สมพร หญีตน้อย |  |
| 9 | นายธวัช เหลือสืบชาติ | สมาชิกหมู่ที่ 4 | ธวัช เหลือสืบชาติ |  |
| 10 | นายวัฒนา รอดเผือก | สมาชิกหมู่ที่ 5 | วัฒนา รอดเผือก  |  |
| 11 | นายตรีมล หนูชนะภัย | สมาชิกหมู่ที่ 5 | ตรีมล หนูชนะภัย |  |
| 12 | นายกำเนิด พยัคฆี | สมาชิกหมู่ที่ 6 | กำเนิด พยัคฆี  |  |
| 13 | นายจเร ปานแก้ว | สมาชิกหมู่ที่ 7 | จเร ปานแก้ว |  |
| 14 | นายสุนทร ทรทึก | สมาชิกหมู่ที่ 7 | สุนทร ทรทึก |  |
|  |  |  |  |  |

**ผู้เข้าร่วมประชุมสภาองค์การบริหารส่วนตำบลสองพี่น้อง**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – นามสกุล** | **ตำแหน่ง** | **ลายมือชื่อ** | **หมายเหตุ** |
| 1 | นายกิตติ เทพเต็ม | นายก อบต.สองพี่น้อง | กิตติ เทพเต็ม |  |
| 2 | นายรักมิตร พลยมมา | รองนายก อบต.สองพี่น้อง | รักมิตร พลยมมา |  |
| 3 | นางพัชรี กิ่งแก้ว | รองนายก อบต.สองพี่น้อง | พัชรี กิ่งแก้ว |  |
| 4 | นายอนุชิต นาราทิพย์ | เลขานายก อบต.สองพี่น้อง | อนุชิต นาราทิพย์ |  |
|  |  |  |  |  |

 1

**บันทึกรายงานการประชุมสภาองค์การบริหารส่วนตำบลสองพี่น้อง**

**สมัยสามัญ สมัยที่ 3 ครั้งที่ 4/2561**

**วันที่ 28 สิงหาคม 2561 เวลา 09.30 น.**

**ณ ห้องประชุมสภาองค์การบริหารส่วนตำบลสองพี่น้อง**

**………………………………………………………………………………..**

**เปิดประชุม** เวลา 09.30 น.

ประธานสภาฯ กล่าวเปิดประชุมสภาองค์การบริหารส่วนตำบลสองพี่น้อง สมัยสามัญ สมัยที่ 3 ครั้งที่ 4/2561

**ระเบียบวาระที่ 1 เรื่องที่ประธานแจ้งที่ประชุมทราบ**

**1.1 แจ้งเรื่องขอยกเลิกการไปประชุมที่หาดใหญ่**

**ระเบียบวาระที่ 2 รับรองรายงานการประชุมสภาองค์การบริหารส่วนตำบลสองพี่น้อง**

**2.1 รับรองรายงานการประชุมสภาองค์การบริหารส่วนตำบลสองพี่น้อง สมัยสามัญ สมัยที่3 ครั้งที่ 3/2561**

**มติที่ประชุม** **ที่ประชุมมีมติรับรองรายงานการประชุมสภาองค์การบริหารส่วนตำบลสองพี่น้อง สมัยสามัญ สมัยที่ 3 ครั้งที่ 3/2561 13 ท่าน ลา 1 ท่าน จากสมาชิกทั้งหมด 14 ท่าน**

**ระเบียบวาระที่ 3 เพื่อทราบและถือปฏิบัติโดยไม่มีการลงมติ**

 **-ไม่มีท่านใดยื่นญัตติ**

**ระเบียบวาระที่ 4** **เพื่อพิจารณาเห็นชอบ**

 **4.1 พิจารณาร่างข้อบัญญัติงบประมาณรายจ่ายประจำปีงบประมาณ พ.ศ. 2562**

 **วาระที่ 2 ขั้นแปรญัตติ**

นายสุชล สินสมบุญ ประธานสภาฯ จากการประชุมสภาฯ เมื่อวันที่ 21 สิงหาคม 2561 นั้นสภาฯได้มีมติรับหลักการวาระที่ 1 ในร่างข้อญัตติงบประมาณรายจ่ายประจำปีงบประมาณ พ.ศ.2562 ไปแล้วนั้นในวันนี้จะพิจารณาร่างข้อบัญญัติต่อในวาระที่ 2 และวาระที่ 3 จึงขอเชิญประธานคณะกรรมการแปรญัตติได้อ่านบันทึกรายงานการประชุมของคณะกรรมการแปรญัตติให้ที่ประชุมทราบด้วย

นายตรีมล หนูชนะภัย สมาชิกหมู่ที่ 5 ประธานคณะกรรมการแปรญัตติ นำเรียนตามที่คณะผู้บริหารได้ยื่นญัตติเสนอร่างข้อบัญญัติเพื่อนำมาบริหาร และงบประมาณตามอำนาจหน้าที่ขององค์การบริหารส่วนตำบลสองพี่น้อง ตามที่สภาองค์การบริหารส่วนตำบลสองพี่น้อง ได้มีมติรับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ.2562 เมื่อวันที่ 21 สิงหาคม 2561 และมีมติกำหนดระยะเวลาเสนอคำแปรญัตติจนถึงวันที่ 25 สิงหาคม 2561 เวลา 16.30 น. นั้น ปรากฏว่ามีผู้ยื่นคำแปรญัตติจำนวน 5 ราย ได้แก่

1. นายธวัช เหลือสืบชาติ สมาชิกสภาฯ หมู่ที่ 4 ขอแปรญัตติลดรายจ่ายเป็นรายข้อดังนี้
	1. ลดรายจ่ายหมวดค่าใช้สอย ประเภทรายจ่ายเกี่ยวกับค่าใช้จ่ายเดินทางไปราชการ (ปลัด) หน้า 54 งบประมาณตั้งไว้ 600,000 บาท แปรขอลดจำนวนเงินที่ขออนุมัติจ่ายเป็น 450,000 บาท
	2. ลดรายจ่ายหมวดค่าใช้สอย ประเภทรายจ่ายเกี่ยวกับค่าใช้จ่ายในการเดินทางไป ราชการ (คลัง) หน้า 62 งบประมาณตั้งไว้ 200,000 บาท แปรขอลดจำนวน เงินที่ขออนุมัติจ่ายเป็น 130,000 บาท

/1.3 ลด...

2

 1.3 ลดรายจ่ายหมวดค่าใช้สอย ประเภทรายจ่ายเกี่ยวกับค่าใช้จ่ายในการเดินทางไป ราชการ (โยธา) หน้า 73 งบประมาณตั้งไว้ 180,000 บาท แปรขอลดจำนวนเงินที่ขออนุมัติจ่ายเป็น 80,000 บาท โดยมี นายจรัญ หนูมาศ สมาชิกสภาฯ อบต.หมู่ที่ 3 และนายสุนทร ทรทึก สมาชิกสภาฯ อบต. หมู่ที่ 7 เป็นผู้รับรอง

1. นายจเร ปานแก้ว สมาชิกสภา อบต.หมู่ที่ 7 ขอแปรลดรายจ่ายเป็นรายข้อดังนี้

 2.1 ลดรายจ่ายหมวดค่าตอบแทนเงินช่วยเหลือค่ารักษาพยาบาล เพื่อจ่ายเป็นเงิน ช่วยเหลือค่ารักษาพยาบาลให้กับพนักงานส่วนตำบล ลูกจ้างประจำและผู้บริหารฯ หน้า 53 (ปลัด) ตั้งไว้ 150,000 บาท ให้เหลือ 0 บาท

 2.2 ลดรายจ่ายหมวดค่าตอบแทนเงินช่วยเหลือค่ารักษาพยาบาล เพื่อจ่ายเป็นเงิน ช่วยเหลือค่ารักษาพยาบาลให้กับพนักงานส่วนตำบล ลูกจ้างประจำและผู้บริหารฯ หน้า 61 (คลัง) ตั้งไว้ 100,000 บาท ให้เหลือ 0 บาท

 2.3 ลดรายจ่ายหมวดค่าตอบแทนเงินช่วยเหลือค่ารักษาพยาบาล เพื่อจ่ายเป็นเงิน ช่วยเหลือค่ารักษาพยาบาลให้กับพนักงานส่วนตำบล ลูกจ้างประจำและผู้บริหารฯ หน้า 72 (โยธา) ตั้งไว้ 100,000 บาท ให้เหลือ 0 บาท โดยมี นายบุญส่ง ขาวมรดก สมาชิกสภาฯ อบต. หมู่ที่ 2 และนายจรัญ หนูมาศ สมาชิกสภาฯ อบต. หมู่ที่ 3 เป็นผู้รับรอง

 2.4 ลดรายจ่ายหมวดค่าใช้สอย โครงการจัดกิจกรรมเสริมสร้างความสามัคคีในองค์กร เช่นค่าป้าย ค่าวิทยากร ค่าอาหารฯ หน้า 55 ตั้งไว้ 100,000 บาท ให้เหลือ 0 บาท โดยมี นายปรีชา มีสุวรรณ สมาชิกสภาฯ อบต. หมู่ที่ 1 และนายสมพร หญีตน้อย สมาชิกสภาฯ อบต.หมู่ที่ 4 เป็นผู้รับรอง

1. นายจรัญ หนูมาศ สมาชิกสภา อบต.หมู่ที่ 3 ขอแปรญัตติลดรายจ่าย เป็นรายข้อดังต่อไปนี้

 3.1 ลดรายจ่าย หมวดค่าใช้สอยค่ารับหนังสือพิมพ์หมู่บ้านเพื่อเป็นค่าจัดซื้อ หนังสือพิมพ์หมู่บ้าน จำนวน 7 หมู่บ้าน เพื่อประชาชนได้รับข้อมูลข่าวสาร หน้า 53 ตั้งไว้ 40,000 บาท ให้เหลือ 0 บาท

 3.2 ลดรายจ่าย หมวดค่าใช้สอย แผนงานสร้างความเข้มแข็งของชุมชนโครงการ ชวนน้องเข้าค่ายเพื่อเป็นค่าใช้จ่ายในการจัดกิจกรรมโครงการชวนน้องเข้าค่าย เช่นค่าป้าย ค่าวิทยากร ค่าอาหารฯ หน้า 78 ตั้งไว้ 300,000 บาท ให้เหลือ 0 บาท โดยมี นายจเร ปานแก้ว สมาชิกสภา อบต. หมู่ที่ 7 และนายธวัช เหลือสืบชาติ สมาชิกสภา อบต. หมู่ที่ 4 เป็นผู้รับรอง

1. นายสุนทร ทรทึก สมาชิกสภา อบต. หมู่ที่ 7 ขอแปรญัตติลดรายจ่าย เป็นรายข้อดังต่อไปนี้

 4.1 ลดรายจ่าย หมวดค่าใช้สอย (แผนงานการเกษตร) ค่าใช้จ่ายในการจัดนิทรรศการ ฐานทรัพยากรท้องถิ่น เช่น ค่าไวนิล ค่าจัดซุ้ม ค่าผูกผ้า หน้า 83 ตั้งไว้ 150,000 บาท ขอแปรลดจำนวนเงินที่ขออนุมัติจ่าย เป็น 100,000 บาท

 4.2 ลดรายจ่าย หมวดค่าใช้สอย (แผนงานการเกษตร) ค่าใช้จ่ายในการเพาะ และขยายพันธุ์ พันธุ์ไม้หายาก (แปลง 35 ไร่) เพื่อเป็นค่าใช้จ่ายในการจัด นิทรรศการฐานทรัพยากรท้องถิ่น เช่นค่าไวนิล ค่าจัดซุ้ม ค่าผูกผ้าฯลฯ หน้า 83 ตั้งไว้ 80,000 บาท ขอแปรลดจำนวนเงินที่ขออนุมัติจ่าย เป็น 30,000 บาท

/4.3 ลด...

3

 4.3 ลดรายจ่าย หมวดค่าใช้สอย (แผนงานการเกษตร) ค่าใช้จ่ายในการสำรวจ และเก็บรวบรวมข้อมูลฐานทรัพยากรท้องถิ่น เช่น ค่าอาหาร ค่าน้ำดื่ม ค่าอุปกรณ์ในการสำรวจ ฯลฯ หน้า 83 งบตั้งไว้ 150,000 บาท ขอแปรลดจำนวนเงินที่ขออนุมัติจ่าย เป็น 100,000 บาทโดยมี นายสมพร

 หญีตน้อย สมาชิกสภาฯ อบต. หมู่ที่ 4 และนายธวัช เหลือสืบชาติ สมาชิกสภาฯ

 อบต. หมู่ที่ 4 เป็นผู้รับรอง

 5) นายบุญส่ง ขาวมรดก สมาชิกสภาฯ อบต. หมู่ที่ 2 ขอแปรญัตติลดรายจ่ายเป็นราย

 ข้อ ดังต่อไปนี้

 5.1 ลดรายจ่าย หมวดงบกลาง (แผนงานงบกลาง) เงินสำรองจ่าย ในกรณีฉุกเฉินที่มี สาธารณภัยเกิดขึ้น เพื่อบรรเทาความเดือดร้อนของประชาชนเป็นส่วนรวม หน้า 84 งบตั้งไว้ 532,794 บาท ขอแปรลดจำนวนเงินที่ขออนุมัติจ่าย เป็น 332,794 บาทโดยมี นายจรัญ หนูมาศ สมาชิกสภาฯ อบต. หมู่ที่ 3

 และนายปรีชา มีสุวรรณสมาชิกสภาฯ อบต. หมู่ที่ 1 เป็นผู้รับรอง

 ในแบบขอเสนอแปรญัตติของสมาชิกทั้ง 5 คน มีการยื่นญัตติรวมทั้งหมด 13 ข้อรายการที่สมาชิกแปรลดและแปรตัดทั้งหมดเป็นยอดเงินทั้งหมดคือ 1,460,000 บาท และจากการของคณะกรรมการแปรญัตติและสมาชิกทั้งหมดจากการที่แปรลดและแปรตัด ทั้งหมดเพื่อไปเพิ่มในรายการทั้งหมด 8 โครงการเป็นเงิน 1,460,000 บาท ดังที่ได้ส่งรายงานของคณะกรรมการแปรญัตติต่อประธานสภาองค์การบริหารส่วนตำบลสองพี่น้องแล้ว

นายสุชล สินสมบุญ ประธานสภาฯ จากรายงานของคณะกรรมการแปรญัตติปรากฏว่ามีสมาชิกสภาฯยื่นขอแปรญัตติทั้งหมด 5 ท่านด้วยกันดังรายงานที่ได้นำเอกสารที่ให้กับสมาชิกทุกท่านแล้วและขอเชิญผู้ที่ขอแปรญัตติได้อภิปรายถึงหลักการและเหตุผลที่ได้ขอแปรลดตามลำดับไป โดยเริ่มจากท่านที่ 1 เป็นต้นไป และให้นายกอภิปรายได้เลย

นายธวัช เหลือสืบชาติ สมาชิกสภาฯ หมู่ที่ 4 ขอแปรญัตติลดรายจ่ายเป็นรายข้อคือ

1. ขอแปรญัตติลดรายจ่ายหมวดค่าใช้สอย ประเภทรายจ่ายเกี่ยวกับค่าเดินทางไปราชการของสำนักปลัดในหน้า 54 งบประมาณตั้งไว้ 600,000 บาท ขอแปรลดจำนวนเงินที่ขออนุมัติจ่ายเป็น 450,000 บาท
2. ขอแปรญัตติลดรายจ่ายหมวดค่าใช้สอยประเภทรายจ่ายเกี่ยวกับค่าใช้จ่ายในการเดินทางไปราชการของกองคลังในหน้า 62 งบประมาณตั้งไว้ 200,000 บาท ขอแปรลดจำนวนเงินที่ขออนุมัติจ่ายเป็น 130,000 บาท
3. ขอแปรญัตติลดรายจ่ายหมวดค่าใช้สอย ประเภทรายจ่ายเกี่ยวกับค่าใช้จ่ายในการเดินทางไปราชการของฝ่ายช่างโยธา หน้า 73 งบประมาณตั้งไว้ 180,000 บาท ขอแปรลดจำนวนเงินที่ขออนุมัติจ่ายเป็น 80,000 บาท

 เหตุผล เห็นว่าค่าใช้จ่ายในการเดินทางไปราชการในการฝึกอบรมและสัมมนา เช่นค่าเบี้ยเลี้ยงเดินทาง ค่าที่พัก ค่าพาหนะ ค่าลงทะเบียนอบรมฯ ของผู้บริหาร/สมาชิกสภาฯ อบต./พนักงานส่วนตำบล/ลูกจ้างประจำและพนักงานจ้างของอบต. ตั้งงบประมาณไว้สูงเกินความจำเป็นเพราะปีที่ผ่านมาใช้ไปประมาณ 600,000 บาท ยังเหลือจึงเห็นสมควรปรับลดลง

/นายก...

4

นายกิตติ เทพเต็ม นายก อบต. นำเรียนตามที่สมาชิกสภาฯ หมู่ที่ 4 ได้ขอแปรปรับลดในการเดินทางไปราชการของทั้งสามกองนั้นเห็นว่ายังเหลืออยู่จริงและไม่ขัดต่อระเบียบและกฎหมายในข้อ 61 ก็เห็นสมควรตามสมาชิกสภาฯ หมู่ที่ 4

ประธานสภาฯ ตามที่สมาชิกสภาฯ หมู่ที่ 4 ได้ขอแปรปรับลดทั้ง 3 รายการก็จะให้ลงมติเป็นรายข้อไป

1. จากที่สมาชิกสภาฯ หมู่ที่ 4 ได้ขอแปรปรับลดรายจ่ายหมวดค่าใช้สอยประเภทรายจ่ายเกี่ยวกับค่าเดินทางไปราชการของสำนักปลัดงบประมาณตั้งไว้ 600,000 บาท ขอแปรลดจำนวนเงินเหลือ 450,000 บาท ที่ประชุมเห็นชอบหรือไม่เห็นชอบขอให้ยกมือลงมติด้วย

**มติที่ประชุม** ที่ประชุมมีมติเห็นชอบ 13 ท่าน ลา 1 ท่าน

1. จากที่สมาชิกสภาฯ หมู่ที่ 4 ได้ขอแปรปรับลดรายจ่ายหมวดค่าใช้สอยประเภทรายจ่ายเกี่ยวกับค่าเดินทางไปราชการของกองคลังงบประมาณตั้งไว้ 200,000 บาทขอแปรลดจำนวนเงินเหลือ 130,000 บาท ที่ประชุมมีมติเห็นชอบหรือไม่

**มติที่ประชุม** ที่ประชุมมีมติเห็นชอบ 13 ท่าน ลา 1 ท่าน

1. จากที่สมาชิกสภาฯ หมู่ที่ 4 ได้ขอแปรปรับลดรายจ่ายหมวดค่าใช้สอยประเภทรายจ่ายเกี่ยวกับค่าเดินทางไปราชการของฝ่ายกองช่างโยธางบประมาณตั้งไว้ 180,000 บาท ขอแปรลดจำนวนเงินเหลือ 80,000 บาท ที่ประชุมมีมติเห็นชอบหรือไม่

**มติที่ประชุม** ที่ประชุมมีมติเห็นชอบ 13 ท่าน ลา 1 ท่าน

นายจเร ปานแก้ว สมาชิกสภาฯ หมู่ที่ 7 ขอแปรลดรายจ่ายเป็นรายข้อคือ

1. ลดรายจ่ายหมวดค่าตอบแทนเงินช่วยเหลือค่ารักษาพยาบาล เพื่อจ่ายเป็นเงินช่วยเหลือค่ารักษาพยาบาลให้กับพนักงานส่วนตำบลลูกจ้างประจำและผู้บริหารฯ ในหน้า 53 สำนักปลัดงบประมาณตั้งไว้ 150,000 บาท ให้เหลือ 0 บาท
2. ลดรายจ่ายหมวดค่าตอบแทนเงินช่วยเหลือค่ารักษาพยาบาล เพื่อจ่ายเป็นเงินช่วยเหลือค่ารักษาพยาบาลให้กับพนักงานส่วนตำบล ลูกจ้างประจำและผู้บริหารฯ ในหน้า 61 กองคลังงบประมาณตั้งไว้ 100,000 บาท ให้เหลือ 0 บาท
3. ลดรายจ่ายหมวดค่าตอบแทนเงินช่วยเหลือค่ารักษาพยาบาลเพื่อจ่ายเป็นเงินช่วยเหลือค่ารักษาพยาบาลให้กับพนังงานส่วนตำบล ลูกจ้างประจำและผู้บริหารฯ หน้า 72 ฝ่ายโยธางบประมาณตั้งไว้ 100,000 บาท ให้เหลือ 0 บาท
4. ลดรายจ่ายหมวดค่าใช้สอยโครงการจัดกิจกรรมเสริมสร้างความสามัคคีในองค์กร เช่นค่าป้าย ค่าวิทยากร ค่าอาหารฯ ในหน้า 55 งบประมาณตั้งไว้ 100ล000 บาท ให้เหลือ 0 บาท

 เหตุผล คือ เงินช่วยเหลือค่ารักษาพยาบาลให้กับพนักงานส่วนตำบล ลูกจ้างประจำและผู้บริหารฯ ทั้ง 3 ฝ่ายนั้น เพราะปกติก็เบิกจ่ายโดยตรงไม่มีความจำเป็นที่จะต้องจ่ายในข้อบัญญัติจึงขอแปรญัตติลดรายจ่ายโดยตัดเป็น 0 บาท และเห็นว่าโครงการจัดกิจกรรมเสริมสร้างความสามัคคีในองค์กรไม่มีอยู่ในแผนพัฒนาสี่ปีเห็นว่ามีประโยชน์น้อยต่อส่วนรวมจึงขอแปรญัตติลดรายจ่ายโดยตัดเป็น 0 บาท เช่นกัน

/นายก...

5

นายกิตติ เทพเต็ม นายก อบต. นำเรียนว่าก็ทราบดีว่าพนักงานส่วนตำบลลูกจ้าง ฯลฯ ได้เบิกจ่ายโดยตรงอยู่แล้วจึงเห็นตามที่สมาชิกหมู่ที่ 7 ได้แปรตัดทิ้งทั้งโครงการเป็น 0 บาททั้ง 3 รายการและโครงการจัดกิจกรรมแสริมสร้างความสามัคคีในองค์กรจากตามที่ได้ไปตรวจดูในแผนพัฒนาสี่ปีก็ไม่มีจริง จึงเห็นสมควรตามสมาชิกสภาฯ หมู่ที่ 7 และเห็นว่าไม่ขัดต่อข้อ 61

ประธานสภาฯ ตามที่สมาชิกสภาฯ หมู่ที่ 7 ได้ยื่นญัตติขอแปรปรับลด ทั้ง 4 รายการก็จะให้ลงมติเป็นรายข้อไป

1. จากที่สมาชิกสภาฯ หมู่ที่ 7 ได้แปรญัตติปรับลดรายจ่ายหมวดค่าใช้สอยค่าตอบแทนเงินช่วยเหลือค่ารักษาพยาบาลเพื่อจ่ายเป็นเงินช่วยเหลือค่ารักษาพยาบาลให้กับพนักงานส่วนตำบลลูกจ้างประจำและผู้บริหารฯ ของสำนักปลัดงบประมาณตั้งไว้ 150,000 บาท ขอแปรญัตติลดรายจ่ายโดยตัด เป็น 0 บาท ที่ประชุมมีมติเห็นชอบหรือไม่

**มติที่ประชุม** ที่ประชุมมีมติ เห็นชอบ 13 ท่าน ลา 1 ท่าน

1. จากที่สมาชิกสภาฯ หมู่ที่ 7 ได้แปรญัตติปรับลดรายจ่ายหมวดค่าใช้สอยค่าตอบแทนเงินช่วยเหลือค่ารักษาพยาบาลเพื่อจ่ายเป็นเงินช่วยเหลือค่ารักษาพยาบาลให้กับพนักงานส่วนตำบล ลูกจ้างประจำและผู้บริหารฯ ของกองคลังงบประมาณตั้งไว้ 100,000 บาท แปรญัตติลดรายจ่ายโดยตัด เป็น 0 บาท ที่ประชุมมีมติเห็นชอบหรือไม่

**มติที่ประชุม** ที่ประชุมมีมติ เห็นชอบ 13 ท่าน ลา 1 ท่าน

1. จากที่สมาชิกสภาฯ หมู่ที่ 7 ได้แปรญัตติปรับลดรายจ่ายหมวดค่าใช้สอยค่าตอบแทนเงินช่วยเหลือค่ารักษาพยาบาลเพื่อจ่ายเป็นเงินช่วยเหลือค่ารักษาพยาบาลให้กับพนักงานส่วนตำบล ลูกจ้างประจำและผู้บริหารฯของฝ่ายช่างโยธางบประมาณตั้งไว้ 100,000 บาท ขอแปรญัตติลดรายจ่ายโดยตัดเป็น 0 บาท ที่ประชุมมีมติเห็นชอบหรือไม่

**มติที่ประชุม** ที่ประชุมมีมติ เห็นชอบ 13 ท่าน ลา 1 ท่าน

1. จากที่สมาชิกสภาฯ หมู่ที่ 7 ได้แปรญัตติปรับลดรายจ่ายหมวดค่าใช้สอยโครงการจัดกิจกรรมเสริมสร้างความสามัคคีในองค์กร งบประมาณตั้งไว้ 100,000 บาท ขอแปรญัตติลดรายจ่ายโดยตัด เป็น 0 บาท ที่ประชุมมีมติเห็นชอบหรือไม่

**มติที่ประชุม** ที่ประชุมมีมติ เห็นชอบ 13 ท่าน ลา 1 ท่าน

นายจรัญ หนูมาศ สมาชิกสภาฯ หมู่ที่ 3 ขอแปรญัตติลดรายจ่ายเป็นรายข้อคือ

1. ลดรายจ่าย หมวดค่าใช้สอยค่ารับหนังสือพิมพ์หมู่บ้านเพื่อเป็นค่าจัดซื้อหนังสือพิมพ์หมู่บ้าน จำนวน 7 หมู่บ้าน เพื่อประชาชนได้รับข้อมูลข่าวสารในหน้า 53 ตั้งไว้ 40,000 บาท ให้เหลือ 0 บาท
2. ลดรายจ่าย หมวดค่าใช้สอยแผนงานสร้างความเข้มแข็งของชุมชนโครงการชวนน้องเข้าค่ายเพื่อเป็นค่าใช้จ่ายในการจัดกิจกรรมโครงการชวนน้องเข้าค่าย เช่นค่าป้าย ค่าวิทยากร ค่าอาหารฯ หน้า 78 ตั้งไว้ 300,000 บาท ให้เหลือ 0 บาท

เหตุผล คือ เห็นว่าไม่สำคัญแล้วสำหรับหนังสือพิมพ์เพราะชาวบ้านจะไปติดตามข่าวสารจากสื่อโซเชียล โทรศัพท์มือถือ โทรทัศน์กันแล้วและโครงการชวนน้องเข้าค่ายที่ตั้งไว้นั้นยังไม่ตอบโจทย์เท่าที่ควรเพราะการทำกิจกรรมนอกสถานที่ที่ไกลอาจเป็นปัญหาหลายอย่างตามมาจึงเห็นสมควรตัดทิ้งทั้งโครงการ

/นายก...

6

นายก อบต. นำเรียนตามที่ท่านสมาชิกสภาฯ หมู่ที่ 3 ได้ขออภิปรายปรับลดเป็น 0 ซึ่งผมก็ได้พิจารณาแล้วว่าไม่ผิดต่อพระราชบัญญัติในมาตราที่ 46 ซึ่งขึ้นอยู่กับสมาชิกสภาแล้วที่จะให้ความเห็นชอบ

ประธานสภาฯ ตามที่สมาชิกสภาฯ หมู่ที่ 3 ได้ยื่นญัตติขอแปรปรับลดทั้ง 2 รายการก็จะให้ลงมติเป็นรายข้อไป

1. จากที่สมาชิกสภาฯ หมู่ที่ 3 ได้แปรญัตติปรับลดรายจ่ายค่าใช้สอยค่ารับหนังสือพิมพ์หมู่บ้านเพื่อเป็นค่าจัดซื้อหนังสือพิมพ์หมู่บ้าน จำนวน 7 หมู่บ้าน เพื่อประชาชนได้รับข้อมูลข่าวสารงบประมาณตั้งไว้ 40,000 บาท ขอแปรญัตติลดรายจ่ายโดยตัดเป็น 0 บาท ที่ประชุมมีมติเห็นชอบหรือไม่

**มติที่ประชุม** ที่ประชุมมีมติ เห็นชอบ 13 ท่าน ลา 1 ท่าน

1. จากที่สมาชิกสภาฯ หมู่ที่ 3 ได้แปรญัตติปรับลดรายจ่ายหมวดค่าใช้สอยแผนงานสร้างความเข้มแข็งของชุมชนโครงการชวนน้องเข้าค่ายงบประมาณตั้งไว้ 300,000 บาท ขอแปรญัตติลดรายจ่ายโดยตัดเป็น 0 บาท ที่ประชุมมีมติเห็นชอบหรือไม่

**มติที่ประชุม** ที่ประชุมมีมติ เห็นชอบ 13 ท่าน ลา 1 ท่าน

นายสุนทร ทรทึก สมาชิกสภาฯ หมู่ที่ 7 ขอแปรญัตติลดรายจ่ายเป็นรายข้อ คือ

1. ลดรายจ่ายหมวดค่าใช้สอย (แผนงานการเกษตร) ค่าใช้จ่ายในการจัดนิทรรศการฐานทรัพยากรท้องถิ่น เช่น ค่าไวนิล ค่าจัดซุ้ม ค่าผูกผ้า ในหน้า 83 งบประมาณตั้งไว้ 150,000 บาท ขอแปรลดจำนวนเงินที่ขออนุมัติจ่ายเป็น 100,000 บาท
2. ลดรายจ่ายหมวดค่าใช้สอย (แผนงานการเกษตร) ค่าใช้จ่ายในการเพาะและขยายพันธุ์ไม้หายาก (แปลง 35 ไร่) เพื่อเป็นค่าใช้จ่ายในการจัดนิทรรศการฐานทรัพยากรท้องถิ่น เช่น ค่าไวนิล ค่าจัดซุ้ม ค่าผูกผ้า ฯลฯ ในหน้า 83 งบประมาณตั้งไว้ 80,000 บาท ขอแปรลดจำนวนเงินที่ขออนุมัติจ่าย เป็น 30,000 บาท
3. ลดรายจ่ายหมวดค่าใช้สอย (แผนงานการเกษตร) ค่าใช้จ่ายในการสำรวจและเก็บรวบรวมข้อมูลฐานทรัพยากรท้องถิ่น เช่น ค่าอาหาร ค่าน้ำดื่ม ค่าอุปกรณ์ในการสำรวจ ฯลฯ ในหน้า 83 งบประมาณตั้งไว้ 150,000 บาท ขอแปรลดจำนวนเงินที่ขออนุมัติจ่ายเป็น 100,000 บาท

เหตุผล คือ การจัดนิทรรศการฐานทรัพยากรท้องถิ่นเคยจัดมาแล้วอุปกรณ์บางสิ่งบางอย่างยังพอใช้ได้ ส่วนค่าใช้จ่ายในการเพาะและขยายพันธุ์ไม้หายากนั้นตั้งค่าใช้จ่ายซ้ำซ้อนกับจัดนิทรรศการฐานทรัพยากรท้องถิ่นและตั้งงบประมาณไว้มากไปรวมถึงค่าใช้จ่ายในการสำรวจและเก็บรวบรวมข้อมูลฐานทรัพยากรท้องถิ่นด้วยจึงขอแปรญัตติลดรายจ่ายทั้ง 3 รายการ

ประธานสภาฯ จากที่นายสุนทร ทรทึก สมาชิกสภาฯ หมู่ที่ 7 ได้ยื่นญัตติขอแปรปรับลดทั้ง 3 รายการ ก็จะให้ ลงมติเป็นรายข้อไป

1. จากที่สมาชิกสภาฯ หมู่ที่ 7 ได้แปรญัตติปรับลดรายจ่ายหมวดค่าใช้สอย (แผนงานการเกษตร) ค่าใช้จ่ายในการจัดนิทรรศการฐานทรัพยากรท้องถิ่น ตั้งงบประมาณไว้ 150,000 บาท ขอแปรลดจำนวนเงินเหลือ 100,000 บาท ที่ประชุมมีมติเห็นชอบหรือไม่

/มติที่...

7

**มติที่ประชุม** ที่ประชุมมีมติเห็นชอบ 13 ท่าน ลา 1 ท่าน

1. จากที่สมาชิกสภาฯ หมู่ที่ 7 ได้แปรญัตติปรับลดรายจ่ายหมวดค่าใช้สอย (แผนงานการเกษตร) ค่าใช้จ่ายในการเพาะและขยายพันธุ์ไม้หายาก (แปลง 35 ไร่) เพื่อเป็นค่าใช้จ่ายในการจัดนิทรรศการฐานทรัพยากรท้องถิ่น งบประมาณที่ตั้งไว้ 80,000 บาท ขอแปรลดจำนวนเงินเหลือ 30,000 บาท ที่ประชุมมีมติเห็นชอบหรือไม่

**มติที่ประชุม** ที่ประชุมมีมติเห็นชอบ 13 ท่าน ลา 1 ท่าน

จากที่สมาชิกสภาฯ หมู่ที่ 7 ได้แปรญัตติปรับลดรายจ่ายหมวดค่าใช้สอย (แผนงานการเกษตร) ค่าใช้จ่ายในการสำรวจและเก็บรวบรวมข้อมูลฐานทรัพยากรท้องถิ่น เช่น ค่าอาหาร ค่าน้ำดื่ม ค่าอุปกรณ์ในการสำรวจ ฯลฯ งบประมาณตั้งไว้ 150,000 บาท ขอแปรลดจำนวนเงินเหลือ 100,000 บาท ที่ประชุมมีมติเห็นชอบหรือไม่

**มติที่ประชุม** ที่ประชุมมีมติเห็นชอบ 13 ท่าน ลา 1 ท่าน

นายบุญส่ง ขาวมรดก สมาชิกสภาฯ หมู่ที่ 2 ขอแปรญัตติลดรายจ่าย 1 รายการ คือ

1. ลดรายจ่าย หมวดงบกลาง (แผนงานงบกลาง) เงินสำรองจ่ายในกรณีฉุกเฉินที่มีสาธารณภัยเกิดขึ้น เพื่อบรรเทาความเดือดร้อนของประชาชนเป็นส่วนรวมในหน้า 84 งบประมาณตั้งไว้ 532,794 บาท ขอแปรลดจำนวนเงินที่ขออนุมัติจ่าย เป็น 332,794 บาท

เหตุผล คือ เห็นว่าในหน้าที่ 66 โครงการป้องกันบรรเทาสาธารณภัยเหมือนกัน ตั้งงบประมาณไว้ 300,000 บาท และมาตั้งไว้ในหน้าที่ 84 อีก 532,794 บาท เห็นว่าตั้งไว้มาเกินไปจึงขอปรับลดเงินเพื่อไปตั้งเป็นค่าใช้จ่ายวัสดุลูกรังหรือว่าทางผู้บริหารกับสมาชิกที่จะเสนอให้ผู้บริหารแก้ไขเพื่อพัฒนาตำบลของเราให้ดียิ่งขึ้น

นายก อบต. นำเรียนตามที่ท่านสมาชิกได้แปรญัตตินั้นซึ่งตรวจสอบแล้วในการแปรก็ไม่ได้ขัดต่อระเบียบในข้อ ที่ 61 ซึ่งก็ถือว่าเป็นอำนาจและดุลพินิจของสภาแห่งนี้ว่าจะเห็นชอบหรือไม่กับการแปรในครั้งนี้

ประธานสภาฯ ตามที่สมาชิกสภาฯ หมู่ที่ 2 ได้แปรญัตติปรับลดรายจ่ายหมวดงบกลาง (แผนงานงบกลาง) เงิน สำรองจ่ายในกรณีฉุกเฉินที่มีสาธารณภัยเกิดขึ้นเพื่อบรรเทาความเดือดร้อนของประชาชนเป็น ส่วนรวม งบประมาณตั้งไว้ 532,794 บาท ขอแปรลดจำนวนเงินเหลือ 332,794 บาท ที่ ประชุมมีมติเห็นชอบหรือไม่

**มติที่ประชุม** ที่ประชุมมีมติเห็นชอบ 13 ท่าน ลา 1 ท่าน

ประธานสภาฯ จากที่จะสมาชิกยื่นแปรญัตติทั้งหมด 5 ท่านด้วยกันนั้นตอนนี้ขั้นตอนแปรทั้ง 13 โครงการนั้น เป็นยอดเงินทั้งหมด 1,460,000 บาท และสภาฯ ก็ได้เห็นชอบทุกโครงการที่สมาชิกทั้ง 5 ท่าน แปรญัตติและจากยอดที่แปรญัตตินั้นก็จะไปตั้งเป็นรายการใหม่และแปรเพิ่มในรายการที่สมาชิก ได้หารือกันแล้วและเสนอต่อคณะผู้บริหารและผู้บริหารก็เห็นด้วยเชิญนายกำเนิด พยัคฆี สมาชิก สภาฯ หมู่ที่ 6 คณะกรรมการแปรได้อภิปรายในโครงการที่เสนอต่อคณะผู้บริหารด้วย

นายกำเนิด พยัคฆี สมาชิกสภาฯ หมู่ที่ 6 นำเรียนตามที่สมาชิกได้แปรตัดและแปรลดจำนวน 13 โครงการเป็น จำนวนเงิน 1,460,000 บาท เพื่อไปแปรเพิ่มในรายการดังต่อไปนี้

1. โครงการจัดการแข่งขันกีฬาสายสัมพันธ์ตำบลสองพี่น้องหรือกีฬาตำบลตามแผนพัฒนาท้องถิ่นสี่ปี พ.ศ.2561 – 2564 ในหน้า 95 เดิมตั้งไว้ 300,000 บาท เพิ่มเป็นจำนวนเงิน 350,000 บาท

/2) โครงการ...

8

1. โครงการส่งเสริมการแข่งขันกีฬาระดับตำบล จังหวัด เพิ่มเติมเป็นจำนวนเงิน 100,000 บาท
2. โครงการติดตั้ง/ซ่อมแซมไฟฟ้าสาธารณะ/ติดตั้งไฟสัญญาณจราจร เพื่อให้ประชาชนมีไฟฟ้าส่องสว่างตามแยกต่างๆ ข้อ 17 หน้า 69 แผนพัฒนาสี่ปีประจำปี 2561 – 2564 เพิ่มเป็นจำนวน 150,000 บาท
3. โครงการอุดหนุนดูแลความเรียบร้อยศาลาทรงงาน หมู่ที่ 4 เพิ่มเติมเป็นจำนวนเงิน 50,000 บาท แผนงานสร้างความเข้มแข็งหน้า 105 ข้อ 7
4. โครงการศึกษาดูงานและแลกเปลี่ยนความรู้ระหว่างหน่วยงานเพื่อพัฒนาความรู้ แก่ผู้บริหารสมาชิกสภา อบต. พนักงานส่วนตำบลและลูกจ้างประจำ ให้ปฏิบัติงานอย่างมีประสิทธิภาพ เพิ่มเติมตั้งไว้ 350,000 บาท แผนพัฒนาสี่ปี 2561 – 2564 ในหน้า 87
5. โครงการจ้างเหมาบริการ กองช่างในการซ่อมแซมถนนลูกรัง หินคลุกพร้อมเกลี่ยล้มกองและจ้างเหมาบริการซ่อมแซมถนนลูกรังหมวดค่าใช้สอย (หน้า 72) เดิมตั้งไว้ 300,000 บาท เพิ่มเป็นจำนวนเงิน 560,000 บาท
6. วัสดุ หินคลุก ลูกรัง ยางมะตอย แอสฟัล ฯลฯ เพิ่มเป็นจำนวนเงิน 700,000 บาท
7. ค่าวัสดุเชื้อเพลิงและหล่อลื่น เช่นน้ำมันดีเซล น้ำมันเบนซิน จาระบี น้ำมันเครื่อง ฯลฯ (โยธา) หน้า 73 เดิมตั้งไว้ 250,000 บาท เพิ่มเป็นจำนวนเงิน 350,000 บาท

 **รวมเป็นเงินทั้งหมดทั้งสิ้น 1,460,000 บาท**

ประธานสภาฯ เชิญนายก อบต. จากที่ท่านกำเนิด พยัคฆีสมาชิกสภาฯ หมู่ที่ 6 ได้เสนอตั้งโครงการเพิ่มและไปเพิ่มในโครงการในแผนพัฒนาท้องถิ่นสี่ปีและเพิ่มในโครงการที่คณะผู้บริหารเสนอนั้นจากที่สมาชิกแปรญัตติทั้ง 13 โครงการ 1,460,000 บาทและเพิ่มและเพิ่มเติมขึ้นมาใหม่ 8 โครงการนั้นทางคณะผู้บริหารเห็นด้วยหรือไม่

นายก อบต. นำเรียนว่าตามระเบียบข้อบังคับ ข้อที่ 60 ห้ามไม่ให้แปรญัตติรายจ่ายขึ้นใหม่หรือเพิ่มเติม รายจ่ายหรือเปลี่ยนแปลงความประสงค์ของจำนวนเงินที่ขออนุมัติจ่าย เว้นแต่จะได้รับคำรับรอง จากคณะผู้บริหารท้องถิ่นหรือคำแปรญัตตินั้นผู้บริหารเป็นผู้แปรญัตติ ซึ่งกระผม นายก อบต. สองพี่น้องเห็นด้วยกับโครงการที่ตั้งไว้ 8 โครงการซึ่งเป็นประโยชน์ต่อส่วนรวมทั้งตำบลและ หมู่บ้านโดยใช้งบประมาณอย่างคุ้มค่า จำนวน 1,460,000 บาท มีสมาชิกรับรอง 2 ท่าน ดังนี้คือ

 นายจเร ปานแก้ว สมาชิกสภาฯ หมู่ที่ 7 และนายธวัช เหลือสืบชาติ สมาชิกสภาฯ หมู่ที่ 4

ประธานสภาฯ ตามที่นายกำเนิด พยัคฆีสมาชิกสภาฯ หมู่ที่ 6 ได้ขอแปรเพิ่มทั้ง 8 โครงการเป็นเงิน 1,460,000 บาท และคณะผู้บริหารโดยท่านนายก อบต. เห็นด้วย ขอถามสมาชิกถ้า ท่านใดเห็นด้วยกับท่านกำเนิด พยัคฆี สมาชิกสภาฯ หมู่ที่ 6 ก็ขอให้ยกมือด้วยว่าเห็นชอบหรือไม่

**มติที่ประชุม** ที่ประชุมมีมติเห็นชอบ 13 ท่าน ลา 1 ท่าน

 **วาระที่ 3 เห็นชอบเพื่อตราเป็นข้อบัญญัติ**

นายสุชล สินสมบุญ ประธานสภาฯ องค์การบริหารส่วนตำบลสองพี่น้อง ตามที่คณะผู้บริหารได้นำร่างข้อบัญญัติ งบประมาณรายจ่ายประจำปีงบประมาณ พ.ศ.2562 เข้ามาให้สภาฯ พิจารณานั้นสภาฯ ได้ พิจารณาวาระที่ 2 ขั้นแปรญัตติแล้วปรากฏว่าไม่มีข้อโตแย้งใดๆในการแปรญัตติและคณะ ผู้บริหารก็ได้รับรองเรื่องการแปรเพิ่มเติมและแปรเพิ่มร่างข้อบัญญัติงบประมาณรายจ่ายประจำปี งบประมาณ พ.ศ.2562 ทั้ง 8 โครงการแล้ว ตอนนี้ก็เหลือวาระที่ 3 เห็นชอบให้ตราเป็น ข้อบัญญัติงบประมาณรายจ่ายประจำปีงบประมาณ พ.ศ.2562 หรือไม่ก็ขอมติที่ประชุมด้วยว่า สมาชิกสภาฯเห็นชอบหรือไม่เห็นชอบ

/มติที่...

9

**มติที่ประชุม** ที่ประชุมมีมติเป็นเอกฉันท์ 13 ท่าน ลา 1 ท่าน ให้ตราเป็นข้อบัญญัติงบประมาณรายจ่าย ประจำปีงบประมาณ พ.ศ.2562 เพื่อให้คณะผู้บริหารได้นำไปใช้เพื่อพัฒนาตำบลใน พ.ศ. 2562

 **4.2 โอนงบประมาณรายจ่ายประจำปีงบประมาณ พ.ศ.2561**

ประธานสภาฯ ตามที่คณะผู้บริหารได้ลงญัตติในวาระนี้เอาไว้เรื่องขอโอนเงินงบประมาณรายจ่ายประจำปี งบประมาณ พ.ศ.2561 ในครั้งนี้ก็ขอให้ผู้บริหารได้อภิปรายถึงหลักการและเหตุผลให้สมาชิก เข้าใจด้วยและถ้ามีสมาชิกท่านใดสงสัยก็ให้ยกมืออภิปรายได้เลย

นายก อบต. นำเรียนตามที่เอกสารได้ส่งให้กับประธานสภาฯ และสมาชิกสภาฯทุกท่านได้ตรวจสอบในเรื่อง การขอโอนงบประมาณ ซึ่งเป็นงบประมาณที่เรียกว่าเงินเหลือจ่ายซึ่งมาจากโครงการต่างๆที่ได้มี การประกวดราคากันและมีการตัดราคากันจนมีเงินเหลือ ณ.ขณะนี้ 7 แสนกว่าบาทจึงจะขอโอน มาตั้งเป็นปรับปรุงสนามกีฬาและปรับปรุงลานอเนกประสงค์ก็คิกว่าตรงนี้ เป็นศูนย์กลาง และศูนย์ราชการของตำบลสองพี่น้องของเราในอนาคต ก็ขอให้สภาฯได้พิจารณาในการโอน งบประมาณในครั้งนี้ด้วย

นายสมชาย มารจรูญ ตามที่ทางกองช่างได้ส่งเรื่องการโอนงบประมาณในการ ตามรายละเอียดที่แนบมาพร้อมนี้

 1.ก่อสร้างสนามฟุตบอล แบบปูหญ้า (อบต.สองพี่น้อง) จำนวน 406,500 บาท โดยโอนจากเงินจากเงินที่เหลือจ่ายจากโครงการก่อสร้างถนนลาดยางสายร่มเย็น ม.3 จำนวนเงิน 137,500 บาท และโอนลกจากเงินที่เหลือจ่ายโครงการก่อสร้างถนนลาดยางสายหนองหอยขม -ศาลาทรงงาน จำเงินเงิน 269,000 บาท

 2. โครงการปรับปรุงลานอเนกประสงค์ (อบต.สองพี่น้อง) จำนวน 184,000.00 บาท โดยโอนลดจากเงินที่เหลือจ่ายจากโครงการก่อสร้างถนนลาดยางสายราษฎร์โสภา ม.5 จำนวน 174,300 บาทและโอนลดจากเงินที่เหลือจ่ายจากโครงการติดตั้งจุดใช้น้ำ ม.5 จำนวนเงิน 9,700 บาท

นายกำเนิด พยัคฆี สมาชิกสภาฯ หมู่ที่ 6 นำเรียนจากที่ดูในเอกสารของสนามฟุตบอลกับลานอเนกประสงค์นั้นดู แล้วมีแต่ระบุเรื่องของงบประมาณกับวัสดุและค่าแรงงานแต่ยังไม่ทราบว่าเนื้องานที่จะขยาย ออกไปขนาดไหนและใช้ไว้สำหรับทำอะไรได้บ้างก็ขอให้ระบุลงไปให้ละเอียดด้วยเพราะต้องใช้ งบประมาณในการก่อสร้างมาก

ประธานสภาฯ จากเอกสสารที่คณะผู้บริหารนำเข้าเพื่อให้สมาชิกสภาฯพิจารณาในเรื่องขอโอนงบประมาณเพื่อ ปรับปรุงสนามกีฬากับลานอเนกประสงค์ของอบต. สองพี่น้อง ไม่ทราบว่ายังมีสมาชิกท่านใด สงสัยอีกหรือไม่ปรากฏว่าไม่มีสมาชิกท่านใดยกมือจึงขอมติที่ประชุมว่าจากที่คณะผู้บริหารขอ

 โอนเงินเพื่อปรับปรุงสนามกีฬาและลานอเนกประสงค์ในครั้งนี้ที่ประชุมมีมติเห็นชอบหรือไม่

**มติที่ประชุม** ที่ประชุมมีมติเห็นชอบ 13 ท่าน ลา 1 ท่าน

ประธานสภาฯ ตามที่ผู้บริหารได้ลงมติเอาไว้ในวาระนี้เรื่องขอกันเงินปี 2561 ก็ขอให้คณะผู้บริหารได้อภิปราย ถึงเหตุผลและรายละเอียดด้วยและถ้ามีสมาชิกท่านใดสงสัยก็ขอให้ยกมืออภิปรายได้เลย

/นายรักมิตร...

 10

นายรักมิตร พลยมมา รองนายก อบต. นำเรียนในการขอกันเงินในครั้งนี้เกรงว่าโครงการจะไม่ดำเนินงานได้แล้วเสร็จใน เดือนกันยายน จึงจำเป็นต้องกันเงินปี 2561 แบบไม่ก่อหนี้ผูกพัน 3 โครงการคือ

1. โครงการปรับภูมิทัศน์ศูนย์พัฒนาเด็กเล็ก จำนวน 4 ศูนย์ งบประมาณ 80,000 บาท
2. โครงการขยายเขตสนามฟุตบอลแบบปูหญ้า ( อบต.สองพี่น้อง ) งบประมาณ

406,500 บาท

1. โครงการปรับปรุงลานอเนกประสงค์ (อบต.สองพี่น้อง) งบประมาณ 184,000 บาท

 รวม 670,500 บาท

ประธานสภาฯ ตามที่คณะผู้บริหารได้อธิบายในรายละเอียดให้สมาชิกได้รับทราบในการขอกันเงินในครั้งนี้ ไม่ ทราบว่ามีสมาชิกท่านใดสงสัยหรือไม่ปรากฏว่าไม่มีสมาชิกท่านใดยกมือจึงขอมติที่ประชุมว่าจาก ที่ผู้บริหารขอกันเงินปี 2561 แบบไม่ก่อหนี้ผูกพันใน 3 โครงการนี้ที่ประชุมมีมติเห็นชอบหรือไม่

**มติที่ประชุม** ที่ประชุมมีมติเห็นชอบ 13 ท่าน ลา 1 ท่าน

**ระเบียบวาระที่ 5** **ญัตติอื่นๆ**

 **5.1 ตั้งคณะกรรมการตรวจรายงานการประชุมสภา**ฯ

นายจรัญ หนูมาศ สมาชิกสภาฯ หมู่ที่ 3

 เสนอ นายวีรวัฒน์ พร้อมเมตตา สมาชิกสภาฯ หมู่ที่ 1

 ผู้รับรอง 1.นายตรีมล หนูชนะภัย สมาชิกสภาฯ หมู่ที่ 5

 2.นายสมพร หญีตน้อย สมาชิกสภาฯ หมู่ที่ 4

นายธวัช เหลือสืบชาติ สมาชิกสภาฯ หมู่ที่ 4

 เสนอ นายจเร ปานแก้ว สมาชิกสภาฯ หมู่ที่ 7

 ผู้รับรอง 1.นายกำเนิด พยัคฆี สมาชิกสภาฯ หมู่ที่ 6

 2.นายสุนทร ทรทึก สมาชิกสภาฯ หมู่ที่ 7

 **5.2 นัดประชุมสภาฯครั้งต่อไป**

นัดประชุมครั้งต่อไป สมัยสามัญ สมัยที่3 ครั้งที่ 4 ในเดือน พฤศจิกายน 2561 ณ ห้องประชุมสภาองค์การบริหารส่วนตำบลสองพี่น้องจะทำหนังสือนัดเชิญอีกครั้งหนึ่ง

ประธานสภาฯ กล่าวขอบคุณสมาชิกและผู้บริหารที่เข้าประชุมในครั้งนี้อย่างพร้อมเพรียงกัน เพื่อพิจารณาร่างข้อบัญญัติจนแล้วเสร็จเพื่อตราให้เป็นข้อบัญญัติงบประมาณรายจ่ายปีงบประมาณ พ.ศ.2562 เพื่อเป็นประโยชน์ต่อองค์กรและตำบลของเรา

**ปิดประชุม** เวลา 17.00 น.

..............................................................................................................................................................................

**ขอแสดงความนับถือ**

ลงชื่อ..........สมชาย มารจรูญ...............

( นายสมชาย มารจรูญ )

ผู้บันทึกรายงานการประชุมสภาฯ

เลขานุการสภาองค์การบริหารส่วนตำบลสองพี่น้อง

 ลงชื่อ.........สุชล สินสมบุญ..................

( นายสุชล สินสมบุญ )

ประธานสภาองค์การบริหารส่วนตำบลสองพี่น้อง

**ผู้ตรวจรายงานการประชุมสภาฯ**

 ลงชื่อ........วีรวัฒน์ พร้อมเมตตา................

 ( นายวีรวัฒน์ พร้อมเมตตา)

 สมาชิกสภาองค์การบริหารส่วนตำบลสองพี่น้อง หมู่ที่ 1

 ลงชื่อ........จเร ปานแก้ว.....................

 (นายจเร ปานแก้ว)

สมาชิกสภาองค์การบริหารส่วนตำบลสองพี่น้อง หมู่ที่ 7